ལྷུག་རྩོམ་ལ་མཚོན་ན་བྱ་དངོས་ཞིབ་འབྲི་ནི་ཤིན་ཏུ་གལ་ཆེ་ནའང་།ང་ཚོ་ནི་བརྗོད་བྱ་དང་རྗོད་བྱེད་གཉིས་ལས་བརྗོད་བྱ་གཙིགས་སུ་འཛིན་པར་གོམས་པ་ཞིག་རེད།ཡང་ན་ཇི་ལྟར་བྲིས་ཡོད་པར་དོ་སྣང་མི་བྱེད་པར་ཅི་ཞིག་བྲིས་ཡོད་པར་དོ་སྣང་བྱེད་པ་ཞིག་རེད།ང་རང་ཚོའི་རྩོམ་རིག་ལ་ཤུགས་རྐྱེན་ཤིན་ཏུ་ཟབ་པའི་སྙན་ངག་མེ་ལོང་མ་ནི་ཇི་ལྟར་འབྲི་བའི་ལུགས་སྟོན་བྱེད་ཀྱི་གཞུང་ལུགས་ཤིག་ཡིན་ནའང་།དེས་ཀྱང་ང་ཚོས་ཅི་ཞིག་བྲིས་ཡོད་པར་མཐོངས་ཆེན་བྱེད་པའི་སེམས་ཁམས་དེར་འགྱུར་བ་ཆེན་པོ་བཟོ་མ་ཐུབ་པར་འདུག